Kambodscha isch e  Buddhistischs Land. De Buddhismus isch verstrickt mit regionale Brüch und Kult. Jedes buddhistische Land do in Asie hett e chli si eigeni Art und Wyys vo dr ussüebig vom Buddhismus. Villes hett au e gschichtliche oder Politische Hintergrund.  Uff alli fäll sind über 90% vo de Khmer Buddhiste. Und das isch an allne Strosseegge sichtbar und spürbar. Immer widr schmöggt me Räucherstäbli, vor villne hüser stoot e chline Altar wo die Böse Geister söll färn halte, in de meiste Lädeli inne stoot e chleine Buddha  Altar mit abbrennte Räucherstäbli. Die Altar gsend für mi als fremde urkomisch uss. Mit Spiegel und blinkende Liechtli, rot und rosarot, grüen, etc. Was in mine Auge e chli komisch ussgset isch aber für die gläubige Buddhiste essentiell.